## Rješenje o odobrenju objavljivanja ponude za preuzimanje društva Požeška banka d.d. Požega Podravskoj banci d.d. iz Koprivnice

### NN 141/2005 (30.11.2005.), Rješenje o odobrenju objavljivanja ponude za preuzimanje društva Požeška banka d.d. Požega Podravskoj banci d.d. iz Koprivnice

# KOMISIJA ZA VRIJEDNOSNE PAPIRE REPUBLIKE HRVATSKE

**2676**

Sukladno odredbama članka 13. stavak 2. Zakona o
preuzimanju dioničkih društava (»Narodne novine« broj 84/02, 87/02 i 120/02),
Komisija za vrijednosne papire Republike Hrvatske, temeljem Zahtjeva trgovačkog
društva PODRAVSKA BANKA d.d., Koprivnica, Opatička 3, zastupanog po
punomoćniku, trgovačkom društvu ERSTE VRIJEDNOSNI PAPIRI ZAGREB d.o.o., Zagreb,
Varšavska 3 – 5, kojeg zastupaju Roberto Motušić, direktor i Željka Kajkut
Brnić, prokurist, za odobrenje objavljivanja ponude
za preuzimanje javnog dioničkog društva POŽEŠKA BANKA d.d., Požega, Republike
Hrvatske 1/b, na sjednici održanoj dana 23. studenoga 2005. godine, donijela je

## RJEŠENJE

1. Trgovačkom društvu PODRAVSKA BANKA d.d.,
Koprivnica, Opatička 3, odobrava se objavljivanje ponude za preuzimanje javnog
dioničkog društva POŽEŠKA BANKA d.d., Požega, Republike Hrvatske 1/b.

2. Ovo Rješenje objavit će se u »Narodnim
novinama«.

```
Obrazloženje
```

```

```

I. Trgovačko društvo PODRAVSKA BANKA d.d.,
Koprivnica, Opatička 3 (dalje u tekstu: Ponuditelj), zastupano po punomoćniku,
trgovačkom društvu ERSTE VRIJEDNOSNI PAPIRI ZAGREB d.o.o., Zagreb, Varšavska 3
– 5, kojeg zastupaju Roberto Motušić,
direktor i Željka Kajkut Brnić,
prokurist, podnijelo je Komisiji za vrijednosne papire Republike Hrvatske
(dalje u tekstu: Komisija), dana 18. studenoga 2005. godine, temeljem odredbi
članka 13. stavak 1. Zakona o preuzimanju dioničkih društava (dalje u tekstu:
Zakon), Zahtjev za odobrenje objavljivanja ponude za preuzimanje trgovačkog
društva POŽEŠKA BANKA d.d., Požega, Republike Hrvatske 1/b (dalje u tekstu:
Izdavatelj), ponudu i isprave iz članka 12. stavak 2. Zakona, od kada se
Zahtjev Ponuditelja za odobrenje objavljivanja ponude za preuzimanje smatra
urednim.

II. Izdavatelj je javno dioničko društvo,
sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine« broj 118/03), u
svezi s odredbama članka 114. stavaka 1. i 5. Zakona o tržištu vrijednosnih
papira (»Narodne novine« broj 84/02).

Komisija je izvršila uvid u podatke sudskog
registra na Internetu te utvrdila da temeljni kapital Izdavatelja iznosi
64.000.000,00 kuna.

Uvidom u podatke Središnje depozitarne agencije
d.d., Zagreb, utvrđeno je da je Izdavatelj na zadnji dan u mjesecu srpnju,
kolovozu i rujnu 2005. godine, imao više od 100 dioničara.

III. Ponuditelj je transakcijom na Zagrebačkoj
burzi d.d., Zagreb, dana 28. listopada 2005. godine, stekao 345 dionica s
pravom glasa Izdavatelja, odnosno 0,11% učešća u temeljnom kapitalu
Izdavatelja, što daje 0,11% od ukupnog broja glasova koje daju dionice
Izdavatelja s pravom glasa, a nakon kojeg stjecanja Ponuditelj raspolaže s
ukupno 167.546 dionica, odnosno 52,36% učešća u temeljnom kapitalu Izdavatelja,
što daje 52,94% od ukupnog broja glasova koje daju dionice Izdavatelja s pravom
glasa. Budući da je Ponuditelj temeljem prethodne ponude za preuzimanje dionica
Izdavatelja, objavljene u svibnju 2005. godine, stekao manje od 75,00% dionica
s pravom glasa, odnosno 167.201 dionicu s pravom glasa Izdavatelja, odnosno
52,25% učešća u temeljnom kapitalu Izdavatelja, odnosno 52,83% glasova od
ukupnog broja glasova koje daju dionice Izdavatelja s pravom glasa, to je za
Ponuditelja obveza objavljivanja ponude za preuzimanje nastala sukladno članku
4. stavak 2. Zakona.

IV. Cijena po kojoj Ponuditelj nudi otkup dionica
u ponudi za preuzimanje iznosi 205,03 kuna po dionici. Najviša cijena po kojoj
je Ponuditelj stekao dionice Izdavatelja s pravom glasa u razdoblju od jedne
godine prije dana objavljivanja ponude za preuzimanje iznosi 202,00 kune po
dionici. Prema podacima Zagrebačke burze d.d., Zagreb, i Varaždinske burze
d.d., Varaždin, dostavljenim na zahtjev Komisije (u predmetu: klasa:
450-08/05-01/483), dionice Izdavatelja nisu uvrštene na Varaždinskoj burzi
d.d., Varaždin, dok je prosječna cijena ostvarena na Zagrebačkoj burzi d.d.,
Zagreb, u zadnja tri mjeseca prije nastanka obveze objavljivanja ponude za
preuzimanje iznosila 205,03 kune po dionici, te je utvrđeno da je cijena
izražena u ponudi za preuzimanje u iznosu od 205,03 kune po dionici, utvrđena u
skladu s odredbom članka 15. stavci 3. – 6. Zakona.

V. Ponuditelj je vlasnik 167.546 redovnih
dionica Izdavatelja, a temeljni kapital Izdavatelja podijeljen je na 320.000
redovnih dionica, svaka u nominalnom iznosu od 200,00 kuna. Novčana sredstva
potrebno je osigurati sukladno odredbi članka 9. stavka 1. Zakona, za plaćanje
preostalih 148.954 dionice Izdavatelja s pravom glasa, u iznosu od najmanje
30.540.038,62 kuna. Uvidom u Ugovor o otvaranju posebnog računa broj
8800074865, kojeg su dana 16. studenoga 2005. godine, sklopili
ERSTE&STEIERMÄRKISCHE BANK d.d., Rijeka, Jadranski trg 3a i PODRAVSKA BANKA
d.d., Koprivnica, Opatička 3 te Potvrdu ERSTE & STEIERMÄRKISCHE BANK d.d.,
Rijeka, Jadranski trg 3a o uplati sukladno Ugovoru o otvaranju posebnog računa
broj 8800074865, utvrđeno je daje Ponuditelj osigurao sredstva u iznosu
32.600.000,00 kuna.

VI. Nadalje, utvrđeno je da su Zahtjevu
priložene potvrde o plaćenoj administrativnoj pristojbi i naknadi, sukladno
odredbama članka 2. točke 24. Pravilnika o vrsti i visini administrativnih
pristojbi i naknada (»Narodne novine« broj 115/02 i 43/03).

VII. Budući da je Ponuditelj dostavio tekst
ponude za preuzimanje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII. Temeljem odredbe članka 8. stavka 4.
Zakona o tržištu vrijednosnih papira, ovo Rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-450-08/05-02/181

Urbroj: 567-01/05-2

Zagreb, 23. studenoga 2005.

Predsjednik Komisije

**Miljenko** **Fičor**, v. r.

Rješenje, NN 141/2005-2676